Lolland-Falsters Stifts-Tidende, 1845-09-22
Med Hensyn til Spørgsmaalet om, hvorvidt der skal bidrages til Nørre Kirkeby Sogns Skolevæsen, af noget i andre Sogne beliggende Hartkorn var en Afskrift af Skoleplanen modtaget; men førend Sagen afgjøres, besluttedes det at indhente nærmere Oplysning angaaende det omhandlede Hartkorns Oprindelse og Forbindelse med de Gaarde i Nørre Kirkeby, hvorunder det nu henhører. 3. Jfølge Andragende fra Sogneforstanderskabet for Torkildstrup og Lillebrænde Sogne bevilgedes der disse Sognes Fattigvæsen 25 Rbd. af Amtsfattigkassen, som et Bidrag for indeværende Aar til den sindssvage Bodil Andersdatters Forsørgelse. 4. Ligeledes bevilgede Amtsraadet, efter Andragende fra Sogneforstanderskabet for Hillested Sogn, at den paa Sognet faldende Halvdeel af Omkostningerne ved den sindssvage Hans Jørgen Bøttgers Forsørgelse i Fyen, for dette Sogn ved Cancelliets Resolution af 21de Jan. d. A. blev erklæret for hans Forsørgelsessted, til Beløb 154 Rbd. 50 s., maatte udredes af Amtsfattigkassen, og at denne Kasse maatte bære Halvdelen af Sognets Anpart i de fremdeles paaløbende Omkostninger ved hans Forsørgelse i Odense Daareanstalt. 5. Sogneforstanderskabet for Tirsted, Skjørringe, og Veileby Sogne havde indberettet, at det frafalder sin Ansøgning om et Laan paa 500 Rbd. af Amtsfattigkassen til Opførelsen af et Fattighuus i Tirsted, da Communen paa anden Maade er bleven hjulpen. 6. Sogneforstanderskabet for Jdestrup Sogn havde indberettet, at Fruentimmeret Maren Poulsdatter, der tidligere har været helbredet for Afsindighed, paa ny er bleven angrebet heraf, og anholdt om, at hendes Forsørgelse og Bevogtning maatte bekostes af Amtsfattigkassen. Da det, efter indhentet Erklæring fra Districtslægen, maatte ansees rigtigt igjen at anbringe den Paagjældende i Cuur paa Bidstrupgaard, besluttedes det at søge hende indlagt i det derværende Hospital og at indstille til Cancelliet, at Omkostningerne, ligesom forrige Gang, maatte udredes halvt af Amtsrepartitionsfonden, og halvt af Sognets Fattigkasse. 7. Sogneforstanderskabet for Nebbelunde og Sæ dinge Sogne havde anholdt om Amtsraadets Approbation paa, at Omkostningerne ved en Tilbygning til Fattighuset i Bukkehauge, som oprindelig var bestemt til 2 Fag, men af den til Arbeidets Bestyrelse nedsatte Comitee var udvidet til 5 Fag, reparteres paa Sognedistrictets Beboere. Da Størrelsen af de omhandlede Udgifter, hvorpaa Sagens Afgjørelse væsentlig maa beroe, ikke var opgivet, besluttedes det foreløbig at indhente Oplysning derom saavel som om, hvad der ved en Repartition vil falde paa Contribuenterne, foruden deres øvrige Bidrag til Fattigvæsenet. 8. Da Rentekammeret havde forlangt Underretning om, hvorvidt der fra Amtsraadets Side maatte findes noget at erindre imod, at det Justitsraad Herredsfoged Fasting i Aaret 1843 anviste Gebyr for en Licitation over Opførelsen af en Bro paa den mindre Landevei imellem Nakskov og Rødby, som formeentlig ikke tilkom ham, forblive til Udgift for Fonden, uden at fordres tilbage, besluttedes det at yttre, at Amtsraadet billiger, at det forbliver ved den skete Udbetaling. 9. Fra Sogneforstanderskabet for Nakskov Landsogn var paa ny fremkommet Andragende om, at den Deel af Forbindelsesveien mellem Abildtorpe og Branderslev, som gaaer igjennem Branderslev Sogn, i alt Fald efter det nuværende Regulativs Udløb, maa blive erklæret for offentlig Bivei og overdrages dette Sogn, til fremtidig Vedligeholdelse, hvilket Branderslev Sogneforstanderskab i den fra samme indhentede Erklæring paa det kraftigste havde modsat sig, med Forlangende om, at Spørgsmaalet angaaende Forpligtelsen til at vedligeholde den omhandlede Vei, saaledes som af Stiftamtet og Amtsraadet under 19de Marts 1842 og 7de Febr. 1843 er bestemt, maa underkastes Domstolenes Afgjørelse. Jhvorvel Amtsraadet maatte ansee sig for bemyndiget til ved Resolution at bestemme, om den paagjældende Vei skal ansees som offentlig Bivei og saaledes, ved at lade den optage paa Veiregulativet for Branderslev Sogn, kunde paalægge dette at sorge for dens Vedligeholdelse, hvoraf vilde følge, at dette Sogn maatte gjøre sin Ret gjældende mod den Private, der ansees forpligtet til at bære denne Byrde, fandtes det dog betænkeligt at gjøre Brug af denne Myndighed, da Veien, uanseet at den i saa lang Tid har været benyttet af Abildtorpe By, efter hvad der er oplyst, ikke hidtil har været betragtet som offentlig, og aldrig har været vedligeholdt af Branderslev Sogn, medens meget taler for at dens Vedligeholdelse privat paahviler Hovedgaarden Christiansdal, samt da den ikke er til Nytte for oftnævnte Sogn, igjennem hvilken den kun gaaer i en Udkant, og det ansaaes derfor rigtigst ikke at give nogen Bestemmelse i den omhandlede Henseende, førend det ved Dom er afgjort, om Vedligeholdespligten paa hviler, den Private, over hvis Jorder den gaaer, i hvilket Tilfælde da det Fornødne vil være at foretage af Nakskov Landsogn, hvis Beboere have Nytten af Veien. Jmidlertid besluttedes det, efter den derom fremsattte subsidiaire Begjæring, med disse bemærkninger at indstille Sagen til Rentekammerets Afgjørelse. 10. I Anledning af en Besværing fra Maibølle Sogneforstanderskab, over at endnu intet var foretaget til Jstandsættelsen af den Strækning af Communicationsveien fra Vixnæs igjennem Maibølle og Thoreby Sogne, som ligger paa sidstnævnte Sogns Grund og hvilken dette Sogn, ifølge Amtsraadets Beslutning i Mødet d. 9de Mai 1843 skulde istandsætte og vedligeholde som Bivei, havde bemeldte Sogns Forstanderskab erklæret, at Veiens Grundforbedring skulde blive iværksat, naar den Bro eller Steenkiste, som det vil være fornødent at opføre over et Vandløb ved det saakaldte Broholt eller Skibeholt samt den i Forbindelse dermed staaende Dossering, som det er nødvendigt at anbringe paa Veien, maa bekostes af Amtsrepartitionsfonden, eller denne i alt Fald efter et passende Forhold maa deeltage i Bekostningerne, som nærmere skulde blive opgivne, naar Amtsraadet gik ind herpaa. Da man imidlertid ikke kunde tage nogen Bestemmelse om, hvorvidt Amtsrepartitionsfonden kunde tage Deel i Udredelsen af de omhandlede Bekostninger, førend disses Størrelse kjendes, besluttedes det at anmode Thoreby Sogn om at oplyse dette med et Overslag, samt derhos foreslaae en passende Frist for Veiens Jstandsættelse. 11. I Anledning af et Andragende fra Jndsidder J. Eistrup i Grimstrup, der tidligere har været benyttet som Opsynsmand ved Amtets Veiarbeider men ved den nye Organisation af Opsynet er sat ud af Virksomhed, om at forundes en aarlig Understøttelse eller i alt Fald en Gratification, besluttede Amtsraadet, i Betragtning af hans Alderdom og lange Tjeneste, at indstille til Rentekammerets Approbation, at der for indeværende Aar udbetales ham en Understøttelse paa 10 Rbd. af Amtsrepartitionsfonden. 12. Jngenieurcapitain Dreyer havde til Approbation fremsendt en af ham udarbeidet Jnstruction for Opsynsmændene paa Amtets mindre Landeveie. Denne blev approberet med en Tilføining om at Opsynsmændene skulde være forpligtede til at meddele Amtsraadets Medlemmer de Oplysninger, som af dem maatte forlanges i Henseende til Veiarbeidets Udførelse. 13. Eieren af Lillekjøbeløvgaard, Proprietair Friis, havde i et Andragende indstillet til Amtsraadet, om det ikke bør paalægges Kjøbeløv Sognecommune at istandsætte en Bro over den saakaldte Marrebæksrende, hvilken benyttes som Passage til nogle under bemeldte Gaard hørende Huse. Denne Sag blev, efter Andragerens senere Begjering, stillet i Bero indtil det nye Forslag til et Regulativ for Biveiene i Sognet indkommer og det da tillige bliver sat under Spørgsmaal, om den til Husene førende Vei skal betragtes som offentlig Bivei.